"איכות הסביבה, ובעיקר מצב המים בארץ, בנוסף להיותם תכני סף, הם נושאים שתמיד יישארו רלוונטים בישראל", מסבירה סגן רעות מאירסון, קצינת החינוך בבסיס. "הפעם הקדשנו טיול שלם לנושא שבו ניסינו שלא לדבר אל החיילים בסיסמאות, אלא להסביר להם קצת יותר בהרחבה איך הם יכולים לעזור ולשפר את המצב, כגוף וכפרט".
הטיול בו השתתפו כל חיילי הבסיס, התחיל בשער האחורי של הבסיס. הם הלכו לאורך המוביל הארצי ושמעו על הקמתו ומאוחר יותר העבירו להם מפקדיהם תכנים בנושא חסכון במים. את ההליכה לכיוון יער הזורע צבעו חיילי תיאטרון צה"ל, שהציגו בפני חיילי הבסיס את סיפור יעל וסיסרא. ביער הזורע חתמו החיילים את הטיול בהרמת כוסית בנוכחות מפקד הבסיס ורב הבסיס.
"מעבר להנאה שהחיילים הפיקו מהטיול, הם למדו על מורשת הבסיס והפנימו ערכים חשובים", מסכמת סגן מאירסון. "אנחנו מקפידים על הנחלת ערכים בבסיס ונמשיך במסורת הזו בכל הכח".